# אלוורה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלוורה
מיון מדעי
ממלכה: | צומח
מערכה: | בעלי פרחים
מחלקה: | חד פסיגיים
סדרה: | שושנאים
משפחה: | שושניים
סוג: | אלוי
מין: | אלוורה
שם מדעי
Aloe barbadensis Miller

אלוורה (Aloe Vera) הוא צמח ממשפחת השושניים הידוע בתכונותיו הרפואיות. השימוש באלוורה הן חיצוני והן פנימי. הג'ל שמופק מתוך החלק הפנימי של העלים עשיר בחומרים רבים כמו ויטמינים, מינרלים, חומצות אמינו וחומרים התומכים במערכת העיכול. החל מראשית המאה ה-18 רשמו רופאים באירופה מיצוי מקליפת עלה האלוורה כדי להתגבר על בעיות עצירות. כיום אין משתמשים כמעט במיצוי הזה ובמקומו נפוץ שימוש אחר לחלוטין בג'ל המופק ממרכז העלה ושאינו מכיל חומרים משלשלים.[1] באנליזה של ג'ל האלוורה התגלו יותר מ- 400 חומרים ובתוכם כל אבות המזון הנחוצים לאדם. בהתייחסות לשימושים שנעשים באלוורה ישנה הפרדה עקרונית בין מיצוי שהופק מהג'ל שבמרכז העלה לבין חומרים שהופקו מהקליפה והשכבות החיצוניות.

## [עריכה] שימוש רפואי

השימוש החיצוני בג'ל האלוורה מקובל ברפואה יותר מהפנימי. ג'ל האלוורה ידוע כמקל ומרפא כוויות וכמרפא פגעי עור שונים כמו מעיכות, עקיצות וגרויים. אלוורה יכול לעזור גם במקרים של אקזמה, פסוריאזיס ומחלות פטריתיות. שימוש נוסף הוא לטיפוח העור והשיער ואלוורה משמש לעתים קרובות כתוסף במגוון רחב של מוצרי קוסמטיקה.

קיימים מחקרים רבים[2] על הפעילות הרפואית של ג'ל האלוורה ואחדים מהם מצביעים על כך שהג'ל המופק מממרכז העלה של הצמח מאיץ את תהליך ההתחדשות בתאים פגועים ולכן יעיל לטיפולים ברפואת שיניים[3] . מחקרים אחרים הוקדשו לבדיקת הפעילות הפנימית של ג'ל האלוורה להקלה בסוכרת ומחלות נוספות, אחת מהידועות בהן היא דלקת כיבית של המעי הגס.[4] מחקר שנערך בבי"ס לרפואה של אוניברסיטת פיטסבורג בארצות הברית הראה שחומרים המופקים מהאלוורה מסוגלים לעזור בהצלת נפגעים בשדה הקרב[5].

### [עריכה] שימוש בעייתי בחומרים מהקליפה

לעומת הפעילות החיובית של הג'ל המופק ממרכז העלה ישנה סכנה בשימוש פנימי במיצוי שהופק מהשכבות החיצוניות של העלה[6], דבר שהיה מקובל ברפואה עד לאמצע המאה העשרים. השכבות הללו של עלה האלוורה מכילות חומרים (לדוגמה ALOIN) מרירים העלולים לגרום הקאות, שילשולים ונזק בלתי הפיך למערכת העיכול[7].

### [עריכה] ביבליוגרפיה חלקית

Alasdair Barcroft & Dr Audun Myskja (2003): Aloe Vera, Natures Silent Healer

Dr. Peter Atherton (1997): The Essential Aloe Vera

Bill C. Coats (1984): The silent healer, A modern study of aloe vera

מקור: http://he.wikipedia.org../../../%D7%90/%D7%9C/%D7%95/%D7%90%D7%9C%D7%95%D7%95%D7%A8%D7%94.html

קטגוריות: שושניים | צמחי מרפא

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- فارسی
- Suomi
- Français
- Magyar
- Bahasa Indonesia
- Italiano
- Bahasa Melayu
- Nederlands
- Norsk (bokmål)
- Polski
- Português
- Svenska